Gnomeo & Juliet

Gnomeo & Juliet ialah filem romantik komedi animasi 3D British-Amerika Syarikat 2011 berdasarkan karya William Shakespeare Romeo dan Juliet. Dibiayai oleh Disney dan dikeluarkan melalui banner Touchstone Pictures, filem ini secara bebas dihasilkan oleh Rocket Pictures dan dianimasi oleh Starz Animation. Ia diarahkan oleh Kelly Asbury dan dua watak utama disuarai oleh James McAvoy dan Emily Blunt. Filem ini dibuka di El Capitan Theatre, Hollywood pada 23 Januari 2011. Ia ditayangkan di teater di United Kingdom dan Amerika Syarikat pada 11 Februari 2011 oleh Entertainment One Films dan Walt Disney Studios Motion Pictures. Walaupun mendapat ulasan bercampur, filem ini mengutip $194 juta berbanding bajet $36 juta dan sekuel bertajuk Gnomeo and Juliet: Sherlock Gnomes sedang dikeluarkan di bawah bimbingan John Stevenson.

Plot
Dua orang jiran, Miss. Montague dan Mr. Capulet selalu bertengkar. Apabila mereka keluar dari taman halaman rumah masing-masing, patung-patung kecil di kedua-dua taman rumah mereka (gnomes) serta benda-benda lain yang terdapat di situ menjadi bernyawa. Kumpulan gnome Miss Montage berpakaian serba biru manakala kumpulan gnome taman Mr. Capulet berpakaian warna merah. Sama seperti tuan mereka, kedua-dua kumpulan gnome ni juga tidak menyukai antara satu sama lain. Kumpulan gnome biru dipimpin oleh Lady Bluebury manakala kumpulan gnome merah diketuai Lord Redbrick.

Anak lelaki Lady Bluebury, Gnomeo jatuh cinta kepada anak perempuan Lord Redbrick, Juliet. Kerana puak mereka saling bermusuhan, Gnomeo dan Juliet mereka merahsiakan perhubungan mereka. Setelah hubungan mereka terbongkar, Lord Redbrick cuba menjodohkan Juliet dengan gnome merah yang bernama Paris namun ditolak oleh Juliet. Sementara itu, perseteruan antara kumpulan merah dan biru semakin hangat dan mereka mula menyerang serta merosakkan taman pihak lawan.

Pelakon suara
 James McAvoy sebagai Gnomeo
 Emily Blunt sebagai Juliet
 Michael Caine sebagai Lord Redbrick
 Jason Statham sebagai Tybalt
 Maggie Smith sebagai Lady Bluebury
 Patrick Stewart sebagai patung William Shakespeare.
 Ashley Jensen sebagai Nanette
 Matt Lucas sebagai Benny
 Stephen Merchant sebagai Paris
 Ozzy Osbourne sebagai Fawn
 Jim Cummings sebagai Featherstone
 Hulk Hogan sebagai Terrafirminator Announcer
 Julie Walters sebagai Ms. Montague
 Richard Wilson sebagai Mr. Capulet
 Kelly Asbury sebagai Red Goon Gnomes
 Shroom, cendawan senyap dan kawan/haiwan peliharaan Gnomeo
 The Bunnies, sekumpulan arnab yang berperanan sebagai hamba kepada Lady Bluebury dan lain-lain di Blue Garden
 Dolly Parton sebagai Dolly Gnome
 Julia Braams sebagai Stone Fish
 James Daniel Wilson sebagai Fishing Gnome
 Tim Bentinck sebagai Conjoined Gnome Left
 Julio Bonet sebagai Mankini Gnome
 Neil McCaul sebagai Conjoined Gnome Right
 Maurissa Horwitz sebagai Call Me Doll
 John Todd sebagai Dancer (tidak dikredit).

Penerimaan
Gnomeo & Juliet menerima ulasan bercampur; Rotten Tomatoes melaporkan 55% pengkritik profesional memberikan ulasan postif berdasarkan 117 ulasan dengan purata rating 5.6/10. Metacritic memberi filem ini rating 53% berdasarkan 28 ulasan.

Gnomeo and Juliet mengutip $99,967,670 di Amerika Utara dan $94,000,000 di negara-negara lain dengan jumlah terkumpul seluruh dunia sebanyak $193,967,670.

Rujukan

Pautan luar








Category:Filem 2011
Category:Filem Amerika Syarikat
Category:Filem bahasa Inggeris
Category:Skor filem oleh James Newton Howard
Category:Filem Miramax
Category:Filem Touchstone Pictures
Category:Filem diarahkan oleh Kelly Asbury